Aki Mikkonen

**Aki Aleksanteri Mikkonen** (helmikuu 1972 Kemijärvi) on suomalainen laulaja-lauluntekijä ja muusikko. 

Mikkonen aloitti laulamisen eri yhtyeiden keulakuvana ollessaan 15-vuotias. Viimeinen kokoonpano Rockamania teki kolme EP-levyä, jotka noteerattiin ulkomailla musiikkinsa ja muun muassa Mr Lordin tekemän kansitaiteen ansiosta. Mikkonen siirtyi soolouralle 2012 ja julkaisi ensimmäisen albuminsa 12 kappaletta sisältävän *Poltetta*-levyn vuonna 2017. Tuottajina toimivat Sampsa Astala ja Sami Auranen. 2018 ilmestyi ”Ilo on ilmaista” -single, joka oli hänen musiikillisen uransa siihen mennessä eniten streamattu kappale Spotifyssa ja eniten katsottu musiikkivideo Youtubessa. 

Vuoden 2020 keväällä Mikkonen julkaisi omasta elämästään kertovan erokappaleen ”Anna Anteeksi”. Se oli ensimmäinen kappale yhteistyössä tuottaja Artismon eli Ismo Koskelan kanssa. Tammikuussa 2021 yhteistyön toinen kappale ”Usvaa” ilmestyi saaden runsaasti radiosoittoa paikallisradioissa. Vuoden 2020 kesällä Mikkonen julkaisi neljä kappaletta sisältävän EPn *Mikään ei oo mahdotonta*. Kyseisellä julkaisulla on ”Aavejuna”-niminen kappale, jonka on säveltänyt ja sanoittanut Esa Eloranta. EP:n muut kappallet ovat ”Betty Boop”, ”Anna Anteeksi” ja ”Mikään ei oo mahdotonta”. ”Rakasta Kovempaa” -singlejulkaisu ilmestyi 27. kesäkuuta 2020. 

Vuoden 2021 singlejulkaisu *Bäng Bäng* kertoo elämän hauraudesta, kuinka nopeasti se voi päättyä ja loppussa on tilinpäätöksen aika. Mikkonen julkaisi samana vuonna Birdyhead artistin kanssa Punaisten hiuksien havinaa kappaleen, jonka jälkeen Mikkonen kokosi Mental Monkeys -nimisen bändin esiintyen ja teki biisejä bändin kanssa. Yhtye julkaisi kappaleet ”Auringon kaipuu” ja ”Uudeksi syntynyt” sekä coveroi Jukka Kuoppamäen ”Sininen ja valkoinen” -biisin Suomen itsenäisyyspäivänä 2022.  

Edellä mainitut julkaisut tuotti Matti Parkkonen, jonka kanssa Mikkonen jatkoi yhteistyötä julkaisten vuoden 2024 maaliskuussa Rooma nimisen kappaleen, joka nousi Spotifyn Iskelmä kuuluu kaikille soittolistalle.   

Ajankohtainen Mikkonen oli Aki Mikkosen ohjelman nimi Radio Scoopilla vuosina 2020–2021. Kyseisessä ohjelmassa haastateltiin lähinnä artisteja, keskusteltii  musiikista ja muustakin elämästä. Ajankohtaisen Mikkosen vieraina olivat mm. Pate Mustajärvi, Mikko Alatalo, Esa Eloranta, Samae Koskinen, Sampsa Astala, Sami Oksman ja Mr Lordi. Pate Mustajärvestä Ajankohtainen Mikkonen teki trilogian. 

Mikkonen näytteli Rovaniemen teatterissa *Pukin Punainen* -joulumusikaalissa vuosina 2000–2002 pellolaista taksikuski Heikki Pernua. Ohjaajina toimivat Ahti Ahonen ja Jukka Virtanen. Pääroolissa joulupukkia näytteli Matti Esko.

Mikkonen juonsi yhdessä toimittaja Tapio Räihän kanssa kansanjuhlan Rovaniemellä, kun Lordi voitti Euroviisut.  Vuonna 2016 Mikkonen osallistui Suomen Euroviisukarsintaan omalla kappaleella ”Muistatko yhä mua”.

Mikkonen esiintyi MTV3:n *[[Suomen Tähti]]* -ohjelmassa vuonna 1999 ”Saavuthan”-nimisellä kappaleella, jonka sävelsi Rami Alanko. Mikkonen lauloi Rovaniemen kuorossa Nelosen *[[Kuorosota]]* -ohjelmassa vuonna 2011. Mikkonen on toiminut urheiluselostana muun muassa Yle Puheen *[[Jalkapallokierros]]*-urheiluohjelmassa sekä kuuluttanut useita urheilukilpailuita, jalkapallo- ja lentopallo-otteluita. Hän toimi useita vuosia Rovaniemen Palloseuran ja Perungan Pojat ottelukuuluttajana.

## Lähteet

*https://www.kotilappi.fi/artikkeli/radio-on-aina-ollut-mun-laji-196538779/ 
*http://populappi.rovaniemi.fi/   
*https://www.lapinkansa.fi/levynjulkistus-rovaniemella-aki-mikkosen-suuri-muu/59311
*https://lappilainen.fi/2016/12/13/poltetta-albumi-kertoo-mikkosen-kasvutarinan-muusikoksi/
*http://www.rokkineuvos.fi/436164089
*https://yle.fi/uutiset/3-5453757
*https://albaforte.com/jukka-siikavire/
*http://www.rokkineuvos.fi/428170541
*https://blogit.kaleva.fi/ajankohtainen-mikkonen/2020/04/28/avioero-biisiksi-anna-anteeksi-uusi-oululainen-julkaisu/
*https://yle.fi/urheilu/3-8223135
*https://www.hs.fi/kotimaa/art-2000004403102.html
*https://www.is.fi/euroviisut/art-2000000186973.html
*https://www.discogs.com/Aki-Mikkonen-Poltetta/release/13244034
*https://www.youtube.com/akimikkonen
*https://open.spotify.com/artist/0J5jnUHl5imtynqJsHIwjX?si=oCUpqym8SY-gQ8s8wzxh5w
### Viitteet